Ekki er nóg með að þeir líti út eins og við heldur hafa þeir einnig sams konar tilfinningalíf og við ; þekkja til að mynda af eigin raun tilfinningar og hegðun eins og ást og hatur , afbrýðisemi og klæki . Enn má nefna trúarbrögð þar sem guðir hafa ekki svona áþreifanlegt eða nærtækt útlit og væntanlega ekki heldur eins " mannlega " hegðun . En spyrjandi hefur væntanlega í huga Guð kristinna manna eins og þeir hugsa sér hann , því að enginn hefur séð Guð eftir því sem við vitum best . Jafnframt má ætla að Guð kristinna sé karlkyns , eða að minnsta kosti virðast flestir listamenn hafa hugsað sér hann þannig . Í verkum brautryðjanda þeirra á fyrri hluta aldarinnar , G. W. F. Hegels ( 1770 - 1831 ) , kemur guðshugmyndin mjög við sögu án þess að endilega sé ljóst að þar sé átt við Guð kristinna manna samkvæmt venjulegum hugmyndum . Arftakar Hegels eins og Ludwig Feuerbach ( 1804 - 1872 ) og Karl Marx ( 1818 - 1883 ) gerðu sér einnig tíðrætt um trúarbrögð og uppruna þeirra . Viðhorf þeirra til Guðs má draga saman með þeim fleygu orðum að Guð hafi ekki skapað manninn í sinni mynd heldur hafi maðurinn skapað Guð í sinni mynd . En samkvæmt því ber allt að sama brunni að Guð kristinna manna lítur út eins og við þó að dýpri merking þeirrar fullyrðingar kunni að vera mismunandi eftir því hver setur hana fram .